આફ્રિકામાં જો નાગરિકો એકબીજાના દેશોમાં મુશ્કેલી વિના અવરજવર કરતાં થાય તો ભવિષ્યમાં યુરોપિયન યુનિયન જેવી એકતા તેમનામાં સ્થાપિત થઈ શકે છે. યુરોપિયન યુનિયનને ઊભું કરતા પણ વર્ષો લાગ્યા હતા, એટલે આફ્રિકામાં જે ગતિએ કામ ચાલી રહ્યું છે તે સમજી શકાય તેવું છે. 1963માં પ્રથમ વાર ઓર્ગેનાઇઝેશન ઓફ આફ્રિકન યુનિટી સ્થપાયું હતું. વર્ષો સુધી તેમાં ખાસ કંઈ થયું નહોતું, પરંતુ 2002માં તેમાં મોટા પાયે ફેરફારો સાથે આફ્રિકન યુનિયન તૈયાર થયું. તે આફ્રિકન યુનિયન આટલા વર્ષે માત્ર મુક્ત વેપાર સુધી પહોંચી શક્યું છે. અડધોઅડધ દેશો નાગરિકોની મુક્ત આવનજાવન સુધી પહોંચ્યા છે.